

ที่ มท ๐๘๑9.3 /ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

สิงหาคม ๒๕๖๒

เรื่อง การจัดสรรงบประมาณเงินอุดหนุนทั่วไปตามโครงการสัตว์ปลอดโรค คนปลอดภัย จากโรคพิษสุนัขบ้า

ตามพระปณิธานศาสตราจารย์ ดร.สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี (งวดที่ 2)

เรียน ผู้ว่าราชการจังหวัด ทุกจังหวัด

อ้างถึง ๑. หนังสือกรมส่งเสริมการปกครองท้องถิ่น ด่วนที่สุด ที่ มท 0810.5/ว 270 ลงวันที่ 18 มกราคม 2562

๒. หนังสือกรมส่งเสริมการปกครองท้องถิ่น ด่วนที่สุด ที่ มท 0819.3/ว 1875   
 ลงวันที่ 14 พฤษภาคม 2562

สิ่งที่ส่งมาด้วย ๑. รายละเอียดประกอบรายการจัดสรรงบประมาณรายจ่าย

ประจำปีงบประมาณ พ.ศ. ๒๕๖2 งวดที่ 2 จำนวน ๑ ชุด

๒. (ร่าง) ข้อบัญญัติ/เทศบัญญัติ เรื่อง การควบคุมการเลี้ยง

หรือปล่อยสุนัข และแมว พ.ศ. .... จำนวน ๑ ชุด

3. แบบรายงานการดำเนินการป้องกันและควบคุมโรคพิษสุนัขบ้า จำนวน ๑ ชุด

ตามหนังสือที่อ้างถึง 1 กรมส่งเสริมการปกครองท้องถิ่นได้จัดสรรงบประมาณรายจ่ายประจำปีงบประมาณ พ.ศ. 2562 เงินอุดหนุนทั่วไป ตามโครงการสัตว์ปลอดโรค คนปลอดภัย จากโรคพิษสุนัขบ้า  
ตามพระปณิธานศาสตราจารย์ ดร.สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี  
(งวดที่ 1) และตามหนังสือที่อ้างถึง 2 กรมส่งเสริมการปกครองท้องถิ่นได้ขอความร่วมมือจังหวัด แจ้งองค์กรปกครองส่วนท้องถิ่นเร่งรัดการรายงานข้อมูลจำนวนสุนัขและแมว ข้อมูลข้อบัญญัติ/เทศบัญญัติ  
เรื่อง การควบคุมการเลี้ยงหรือปล่อยสัตว์ และเร่งรัดการจัดซื้อวัคซีนป้องกันโรคพิษสุนัขบ้าในสัตว์ นั้น

กรมส่งเสริมการปกครองท้องถิ่นได้รับการรายงานข้อมูลจำนวนสุนัขและแมวเรียบร้อยแล้ว และมีองค์กรปกครองส่วนท้องถิ่นบางแห่งที่มีจำนวนสุนัขและแมวเพิ่มขึ้น ประกอบกับครบรอบการสำรวจสุนัขและแมวรอบที่ 2 ดังนั้น กรมส่งเสริมการปกครองท้องถิ่นจึงได้รวบรวมข้อมูลและจัดทำรายละเอียดการจัดสรรงบประมาณ งวดที่ 2 ให้แก่องค์กรปกครองส่วนท้องถิ่น จึงขอความร่วมมือจังหวัด แจ้งองค์กรปกครอง  
ส่วนท้องถิ่น ดำเนินการ ดังนี้

๑. ตรวจสอบรายละเอียดการจัดสรรงบประมาณเงินอุดหนุนทั่วไป งวดที่ 2 รายละเอียดปรากฏตามสิ่งที่ส่งมาด้วย 1 ดังนี้

1.๑ เงินอุดหนุนสำหรับสำรวจข้อมูลจำนวนสัตว์และขึ้นทะเบียนสัตว์ ตัวละ 3 บาท  
ตามโครงการสัตว์ปลอดโรค คนปลอดภัยจากโรคพิษสุนัขบ้า ตามพระปณิธานศาสตราจารย์ ดร. สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ประกอบด้วยค่าการสำรวจจำนวนสุนัขและแมว งวดที่ ๒   
และค่าการสำรวจจำนวนสุนัขและแมวที่เพิ่มขึ้น

1.๒ เงินอุดหนุนเพื่อเป็นค่าวัคซีนพร้อมวัสดุอุปกรณ์ในการฉีด ตัวละ 30 บาท สำหรับจำนวนสุนัขและแมวที่เพิ่มขึ้น เพื่อขับเคลื่อนโครงการสัตว์ปลอดโรค คนปลอดภัย จากโรคพิษสุนัขบ้า  
ตามพระปณิธานศาสตราจารย์ ดร.สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี

/2. เร่งรัด...

-2-

๒. เร่งรัดการจัดซื้อและฉีดวัคซีนป้องกันโรคพิษสุนัขบ้าในสัตว์ให้ครบทั้งสุนัขและแมว ทั้งที่มีเจ้าของและไม่มีเจ้าของ และรายงานผลการจัดซื้อวัคซีน และการฉีดวัคซีน

3. เร่งรัดการออกเทศบัญญัติ/ข้อบัญญัติ เรื่อง การควบคุมการเลี้ยงหรือปล่อยสัตว์ให้ครบทุกแห่ง โดยอาจพิจารณาออกข้อบัญญัติ/เทศบัญญัติในสัตว์ควบคุม ได้แก่ สุนัขและแมวก่อนเป็นลำดับแรก  
ตามสิ่งที่ส่งมาด้วย ๒

4. ให้ตรวจสอบข้อมูลจำนวนสุนัขและแมว และยืนยันข้อมูลจำนวนสุนัขและแมวที่ถูกต้องเพื่อให้กรมส่งเสริมการปกครองท้องถิ่นใช้เป็นฐานข้อมูลในการจัดสรรงบประมาณในปีงบประมาณ พ.ศ. 2563

5. ประชาสัมพันธ์องค์ความรู้เรื่องโรคพิษสุนัขบ้าให้ประชาชนทราบอย่างต่อเนื่อง  
ในทุกช่องทางการสื่อสาร โดยสามารถเข้าถึงสื่อการประชาสัมพันธ์ได้ที่ https://qrgo.page.link/kLDPZ หรือ QR-Code ท้ายหนังสือ

6. ให้รายงานผลการดำเนินงานตามข้อ 2 - 5 ตามสิ่งที่ส่งมาด้วย ๓ ให้สำนักงานส่งเสริม  
การปกครองท้องถิ่นจังหวัดทราบ และรวบรวมผลการรายงานให้กรมส่งเสริมการปกครองท้องถิ่นภายในวันที่ 25 กันยายน 2562 เพื่อใช้เป็นฐานข้อมูลประกอบการจัดสรรงบประมาณในปีงบประมาณ พ.ศ. 2563

จึงเรียนมาเพื่อโปรดพิจารณาดำเนินการต่อไป

ขอแสดงความนับถือ

อธิบดีกรมส่งเสริมการปกครองท้องถิ่น

https://qrgo.page.link/kLDPZ



กองสาธารณสุขท้องถิ่น

กลุ่มงานป้องกันโรคติดต่อ

โทร. ๐-๒๒๔๑-7225

ผู้ประสานงาน นางสาวสาวิตรี คล้ายจินดา/ นายจักรพงษ์ สุขใส 081-174-3738

ทั้งนี้สามารถดาวน์โหลดสิ่งที่ส่งมาด้วยตาม QR code ด้านล่างนี้

https://qrgo.page.link/DtuzN



“องค์กรปกครองส่วนท้องถิ่นจัดบริการสาธารณะตามมาตรฐานไม่น้อยกว่าร้อยละ 70 ได้อย่างทั่วถึง  
เพื่อให้ประชาชนมีคุณภาพชีวิตที่ดี ภายในปี 2565”

“องค์กรปกครองส่วนท้องถิ่นจัดบริการสาธารณะตามมาตรฐานไม่น้อยกว่าร้อยละ 70 ได้อย่างทั่วถึง  
เพื่อให้ประชาชนมีคุณภาพชีวิตที่ดี ภายในปี 2565”

“องค์กรปกครองส่วนท้องถิ่นจัดบริการสาธารณะตามมาตรฐานไม่น้อยกว่าร้อยละ 70 ได้อย่างทั่วถึง  
เพื่อให้ประชาชนมีคุณภาพชีวิตที่ดี ภายในปี 2565”